**10 May**

**FF Plus: Mr P Mey**

**Informal settlements**

Informele nedersettings groei by die dag maar as jy na die begroting oor menslike nedersettings kyk groei dit nie vinning genoeg om die agterstand uit te wis nie. In 2019 skiet informele nedersettings op soos paddastoele. Dit veroorsaak dat paaie blokkeer word en motoriste nie betyds by hulle werk kan opdaag nie en die ekonomie verloor stoom en werkloosheid neem toe. Die VF Plus stel ondersoek in en stel vas dat stadsbeplanners nie vooruit kan beplan nie want daar is nie beskikbare grond vir ontwikkeling nie. Munisipaliteite word forseer om dienste te verskaf waar dit baie duurder is omrede plakkers bly op grond wat nie geskik is vir ontwikkeling nie.

Die VF Plus is bewus van duisende hektaar grond wat om ons metros geleë is vir landbou, nie residensiëel. In 2019 doen die VF Plus ‘n beroep op die minister van menslike nedersettings om vas te stel hoeveel grond beskikbaar is. Drie maande later sê sy daar is 14 000 hektaar beskikbaar.

Die FF Plus verwelkom die nuus dat die department van Openbare Werke en Infrastruktuur aangekondig het dat die ontkoppeling van staatsgrond na residensieël gefinaliseer is.

Namens die VF Plus wil ek die department bedank vir hulle goeie werk aangesien prokureurs beweer dat dit tot 7 jaar kan neem. Die belangrikheid van die stap is dat onwettige plakkery gestaak moet word omdat nuwe ontwikkelings daaruit beplan kan word. Titel akte is vir elke huiseienaar baie belangrik omrede dit aangewend word om finansiële toegang tot banke te kan kry.

Op die stadium is daar ‘n agterstand van 1 miljoen titelaktes wat aan huiseienaars oorhandig moet word.

In die Oos-Kaap het die Provinsiale regering die verantwoordelikheid van die Nelson Mandela Metro om huise te bou onttrek. Dit laat die munisipaliteit met ‘n agterstand van 7 jaar. Bouery het egter nou weer begin aangesien dit weer aan die munisipaliteit oorhandig is. En van die groot redes vir informele nedersettings is die invloei van mense van die platteland van die stede. Dit kan slegs verhoed word as daar werk geskep word op die platteland.